Deg tmetti taqbaylit, zik tameṭṭut d lɛib ad d-tesken iman-is deg tmetti, ɣas ma tezweṛ, tewwi-d iman-is, imi yeḥbes kan ttexmam-nsen ad as-gen tilisa n umnaṛ s axxam, ad trebbi arraw-is, imi ad tt-naf ur tesɛi ara azref ad d-terfed imru akken ad taru, ama ɣef tmeddurt-is d yiḥulfan-is, neɣ ɣef wuguren n tmetti, ulamma llant tid yettarun maca qlilit, ad tent-naf deg tugdi n yimawlan d tmetti, ttɛawadent ula d ismawen-nsent, akken ur tent-ɛeqlen ara. Tira d yiwen n tawil i asen-t-yefkan tilelli akken ad d-ssenfalint iḥulfan-nsent d wayen i as-iḍerrun neɣ i tentiqarḥen, dɣa ad tcetki iɣeblan-is d wafrayen-is i yimru, am wakken id tebder tnagalt ɣef wanecta deg umedya acku leqyud n Tezgertirga fsin ɣer tira, ayen i d-yennan-aya.